บลจ.นครหลวงไทยขายกองทุนเกาหลี2กองวันนี้
บลจ.นครหลวงไทย ได้รับการตอบรับเป็นอย่างดี งานตลาดนัดกองทุน เปิดขายยกองทุนพันธบัตรเกาหลีใต้ต่อเนื่องอีก 2 กองทุนวันที่ 14 &#8211; 20 ก.ค. 53 นี้
14 ก.ค. 2553

บลจ.นครหลวงไทย ได้รับการตอบรับเป็นอย่างดี งานตลาดนัดกองทุน เปิดขายยกองทุนพันธบัตรเกาหลีใต้ต่อเนื่องอีก 2 กองทุนวันที่ 14 – 20 ก.ค. 53 นี้ 
นายรุ่งโรจน์  นิลนพคุณ ผู้อำนวยการฝ่าย บริหารกองทุนตราสารหนี้ บริษัทหลักทรัพย์จัดการกองทุน นครหลวงไทย จำกัด เปิดเผยว่า หลังจากได้รับการตอบรับจากการจองซื้อหน่วยลงทุนในงาน Mutual Fund Fair 2010 @ สยามพารากอน โดยมียอดการทำธุรกรรมเป็นที่น่าพอใจ  จึงเปิดเสนอขายกองทุนอย่างต่อเนื่องอีก 2 กองทุน เพื่อรองรับนักลงทุนที่พลาดโอกาสการลงทุนในงานดังกล่าว
1. กองทุนเปิดนครหลวงไทย ตราสารหนี้ต่างประเทศ 22 เดือน4/10 (NKT FFI22M4/10) อายุโครงการประมาณ 22 เดือน มูลค่าโครงการ 1,000 ล้านบาท ด้วยอัตราผลตอบแทนประมาณ 2.80% ต่อปี (หลังหักค่าใช้จ่าย 0.50% ต่อปี) เน้นลงทุนใน Korea Monetary Stabilization Bond (MSB) และ Korea Treasury Bond (KTB) ซึ่งเป็นตราสารหนี้พันธบัตรรัฐบาลและ/หรือสถาบันการเงินประเทศเกาหลีใต้ ที่ได้รับการจัดอันดับความน่าเชื่อถือของผู้ออกตราสารระยะยาว AA จากสถาบัน Fitch Rating ลงทุนในสัดส่วนประมาณ 100% ของมูลค่าทรัพย์สินสุทธิ โดยบริษัทจะทำการรับซื้อคืนหน่วยลงทุนอัตโนมัติเฉพาะผลตอบแทนทุกรอบระยะเวลา 3 เดือนโดยประมาณ และในครั้งสุดท้ายบริษัทจัดการจะรับซื้อคืนจากผลตอบแทนที่ได้รับจากตราสารที่กองทุนลงทุนพร้อมกับเงินลงทุนเริ่มต้นทั้งหมด
2. กองทุนเปิดนครหลวงไทย ตราสารหนี้ต่างประเทศ 11 เดือน2/10 (NKT FFI11M2/10) อายุโครงการประมาณ 11 เดือน มูลค่าโครงการ 800 ล้านบาท ด้วยอัตราผลตอบแทนประมาณ 2.10% ต่อปี (หลังหักค่าใช้จ่าย 0.50% ต่อปี) เน้นลงทุนใน Korea Monetary Stabilization Bond (MSB) และ Korea Treasury Bond (KTB) ซึ่งเป็นตราสารหนี้พันธบัตรรัฐบาลและ/หรือสถาบันการเงินประเทศเกาหลีใต้ ที่ได้รับการจัดอันดับความน่าเชื่อถือของผู้ออกตราสารระยะสั้น F-1 จากสถาบัน Fitch Rating ลงทุนในสัดส่วนประมาณ 100% ของมูลค่าทรัพย์สินสุทธิ โดยบริษัทจะทำการรับซื้อคืนหน่วยลงทุนอัตโนมัติครั้งเดียวเมื่อครบกำหนดอายุกองทุน
ทั้งนี้ กองทุน NKT FFI22M4/10 และกองทุน NKT FFI11M2/10 ถือว่ามีผลตอบแทนที่น่าสนใจ อีกทั้งยังมีระยะเวลาให้นักลงทุนได้เลือกลงทุน ทั้งระยะสั้นและระยะยาว โดยมีขั้นต่ำการลงทุนเพียง 2,000 บาท ราคา 10 บาทต่อหน่วยลงทุน บุคคลธรรมดาไม่ต้องเสียภาษีจากผลตอบแทนที่ได้รับ 
สำหรับนักลงทุนที่ไม่อยากพลาดโอกาสการลงทุน สามารถเข้าใช้บริการ Smart Click ซึ่งเป็นบริการที่สามารถเข้ามา ซื้อ ขาย สับเปลี่ยนหน่วยลงทุนได้ตลอด 24 ชั่วโมง บนเว็บไซด์ www.sci-asset.com โดยสามารถหักบัญชีเงินฝากธนาคารได้ถึง 7 ธนาคาร ได้แก่ ธ.นครหลวงไทย, ธ.กสิกรไทย, ธ.ไทยพาณิชย์, ธ.กรุงเทพ, ธ.กรุงศรีอยุธยา, ธ.ทหารไทย และธ.ธนชาต หรือสามารถขอรายละเอียดเพิ่มเติมได้ที่ เจ้าหน้าที่ฝ่ายบริการลูกค้า โทร. 0-2624-8555 กด 2 หรือ บมจ.ธนาคารนครหลวงไทย สำนักเพชรบุรี  โทร. 0-2208-5000 และ SCIB  Contact  Center โทร.0-2828-8000 การลงทุนมีความเสี่ยง ผู้ลงทุนควรศึกษาข้อมูลก่อนตัดสินใจลงทุน หากไม่สามารถลงทุนให้ป็นไปตามที่กำหนดไว้ เนื่องจากสภาวะตลาดมีการเปลี่ยนแปลงไป  ผู้ถือหน่วยลงทุนอาจไม่ได้รับผลตอบแทนตามอัตราที่โฆษณาไว้